paragraph_text: Kontinentalna liga u hokeju na ledu (rus. Континентальная Хоккейная Лига, eng. Kontinental Hockey League) je imala svoje peto izdanje u sezoni 2012./13. Ukupno je sudjelovalo 26 klubova iz Rusije, Bjelorusije, Češke, Kazahstana, Latvije, Slovačke i Ukrajine. <br> Prvak (osvajač Gagarinova kupa) je drugi put zaredom bila momčad Dinama iz Moskve, dok je najbolja momčad u regularnom dijelu sezone (pobjednik Kupa kontinenta) bio SKA iz Sankt Peterburga. Također je prvi put odigran i Kup Nade (rus. Кубок Надежды) koji je osvojio Dinamo iz Rige.